b"\n_START_ARTICLE_\nBine Rogelj\n_START_SECTION_\nSmu\xc4\x8darski skoki\n_START_PARAGRAPH_\nRogelj je za Jugoslavijo nastopil na Zimskih olimpijskih igrah 1956 v Cortini d'Ampezzo, kjer je osvojil 23. mesto na srednji skakalnici. Nastopil je na turneji \xc5\xa1tirih skakalnic 1953/94, kjer je zasedel skupno deseto mesto, najbolj\xc5\xa1o uvrstitev je dosegel 31. decembra 1953, ko je bil na tekmi v Oberstdorfu peti.\n_START_SECTION_\nUmetnost\n_START_PARAGRAPH_\n\xc5\xa0tudiral je na \xc5\xa1oli za oblikovanje, kjer je za\xc4\x8del z risanjem za \xc5\xa1olski stenski \xc4\x8dasopis. Diplomiral je leta 1955 na Akademiji za likovno umetnost. Po nasvetu profesorja Marija Preglja je na slovenski tednik Pavliha poslal svoje izdelke, kjer je bil potem tudi zaposlen od leta 1953 do leta 1990. Bil je eden vidnej\xc5\xa1ih predstavnikov svoje generacije. V svojih letih delovanja je ustvaril mnogo kvalitetnih karikatur in vplival na razvoj karikature in njeno sedanjo podobo na Slovenskem._NEWLINE_Bine Rogelj je za marsikatero karikaturo naredil vrsto poskusov, kajti risal jih je neposredno s tu\xc5\xa1em, ne da bi naredil predlogo s svin\xc4\x8dnikom. Po naro\xc4\x8dilu je karikature risal le redkokdaj, raje je ideje razvijal sam. Vse \xc5\xbeivljenje je \xc5\xbeivel v visokem ustvarjalnem ritmu in v svoja dela vnesel veliko idej. Skozi njegov humor in skozi tiso\xc4\x8de risb je nastala njegova prepoznavna oblika karikature."